32 Empa Jesu a bitsetsa barutuoa ba hae ho eena ’me a re:+ “Ke hauhela+ bongata bona, hobane e se e le matsatsi a mararo bo lutse le ’na ’me ha bo na letho leo bo le jang; ’me ha ke batle hore bo tsamaee bo lapile. Ho ka etsahala hore bo felloe ke matla tseleng.” 33 Leha ho le joalo, barutuoa ba re ho eena: “Ke hokae sebakeng see se thōko moo re tlang ho fumana mahobe a lekaneng ho khotsofatsa bongata bo boholo hakaale?”+ 34 Eaba Jesu o re ho bona: “Le na le mahobe a makae?” Ba re: “A supileng, le litlhapi tse nyenyane tse seng kae.” 35 Kahoo, ka mor’a ho laela bongata hore bo otle ka lehlakore fatše, 36 a nka mahobe ao a supileng le litlhapi ’me, ka mor’a ho leboha, a li qhetsola ’me a qala ho abela barutuoa, barutuoa bona ba li abela bongata.+ 37 Bohle ba ja ’me ba khora, eaba ba nka libaskete tsa mofaho tse supileng tse tletseng tsa lingoathoana tse setseng.+ 38 Empa leha ho le joalo ba jang e ne e le banna ba likete tse ’nè, ntle ho basali le bana ba banyenyane. 39 Qetellong, ka mor’a hore a re bongata bo tsamaee, a kena ka sekepeng ’me a kena libakeng tsa Magadane.+